《江渎泛舟》
宋代·吴中复

晓来一雨过池塘，江渎祠前馆宇凉。
翠水细风翻昼浪，红蕖微露浥秋香。
欲停画舫收船檝，旋折圆荷当羽觞。
逃暑岂须河朔饮，迟留车马到斜阳。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。